section_heading: Austrougarske snage
paragraph_text: Austrougarska 1. armije pod zapovjedništvom generala konjice Viktora Dankla rasporedila se od ruske granice kod spajanja Visle sa Sanom do Jaroslava. Sastojala se od tri korpusa i to I., V. i X., te je ukupno brojala 340 000 vojnika i 11 000 konja. Međutim, borbeni sastav u prvoj borbenoj liniji činile se 232 pješačke bojne (232 000 pješaka), 5 500 konjanika raspoređenih u 30 konjičkih eskadrona i 400 topova.